***Proiect***

**GUVERNUL REPUBLICII MOLDOVA**

**HOTĂRÎRE nr.\_\_\_\_\_\_\_\_\_\_**

din\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Chișinău

**Privind aprobarea bugetului Instituției Publice „Consiliul de supraveghere publică a auditului” pentru anul 2023**

În temeiul art.39 alin.(2) din Legea nr.271/2017 privind auditul situațiilor financiare (Monitorul Oficial al Republicii Moldova, 2018, nr.7–17, art.48), cu modificările ulterioare, Guvernul

**HOTĂRĂȘTE:**

**1.** Se aprobă bugetul Instituției Publice „Consiliul de supraveghere publică a auditului” pentru anul 2023 la venituri în sumă de 2 668,7 mii lei și la cheltuieli în sumă de 3 384,9 mii lei, cu un deficit în sumă de 716,2 mii lei, care se va acoperi din contul soldului de mijloace băneşti la 1 ianuarie 2023, conform anexei.

**2.** Instituția Publică „Consiliul de supraveghere publică a auditului” va prezenta Ministerului Finanțelor raportul privind executarea bugetului pentru anul 2023 pînă la 1 martie 2024.

**3.** Prezenta hotărîre intră în vigoare la data publicării în Monitorul Oficial al Republicii Moldova.

**PRIM - MINISTRU Natalia GAVRILIȚA**

**Contrasemnează:**

**Ministrul finanțelor Dumitru Budianschi**

Anexă

la Hotărîrea Guvernului

nr.\_\_ din\_\_\_\_\_\_\_\_\_

**Bugetul Instituției Publice „Consiliul de supraveghere**

**publică a auditului” pentru anul 2023**

|  |  |  |
| --- | --- | --- |
|  | **Denumirea** | **Suma,**  **mii lei** |
| **I.** | **VENITURI, total** | **2 668,7** |
| 1. | Plata anuală a entității de audit în mărime de un salariu mediu lunar pe economie, prognozat şi aprobat anual de către Guvern, pentru fiecare raport al auditorului emis pentru auditul situaţiilor financiare individuale la entităţile de interes public şi la entităţile mari | 820,8 |
| 2. | Plata anuală a entității de audit în mărime de 0,2 din salariul mediu lunar pe economie, prognozat şi aprobat anual de către Guvern, pentru fiecare raport al auditorului emis pentru auditul situaţiilor financiare individuale la alte entități decît la entităţile de interes public şi la entităţile mari supuse auditului obligatoriu și pentru auditul solicitat | 1 334,9 |
| 3. | Plata anuală în mărime de 0,5 din salariul mediu lunar pe economie, prognozat şi aprobat anual de către Guvern, pentru fiecare raport al auditorului emis pentru auditul situaţiilor financiare consolidate | 145,8 |
| 4. | Plata persoanei fizice în mărime de 0,2 din salariul mediu lunar pe economie, prognozat şi aprobat anual de către Guvern, pentru admiterea la probele scrise ale examenului pentru obținerea calificării profesionale de auditor | 90,7 |
| 5. | Cotizațiile anuale ale auditorilor în mărime de 0,1 din salariul mediu lunar pe economie, prognozat și aprobat anual de către Guvern | 248,4 |
| 6. | Cotizațiile anuale ale stagiarilor în mărime de 0,05 din salariul mediu lunar pe economie, prognozat și aprobat anual de către Guvern | 5,4 |
| 7. | Plata unică a auditorului în mărime de 0,1 din salariul mediu lunar pe economie, prognozat și aprobat anual de către Guvern, pentru înregistrarea auditorilor în Registrul public al auditorilor | 7,6 |
| 8. | Plata unică a entității de audit în mărime de 0,2 din salariul mediu lunar pe economie, prognozat și aprobat anual de către Guvern, pentru înregistrarea entităților de audit în Registrul public al entităților de audit | 15,1 |
| **II.** | **CHELTUIELI, total** | **3 384,9** |
| 1. | Cheltuieli de personal (remunerarea muncii și contribuții de asigurări sociale de stat obligatorii 29%), inclusiv remunerarea membrilor Comitetului de supraveghere a auditului, Comisiei de certificare a auditorilor și a observatorilor | 2 949,0 |
| 2. | **Cheltuieli curente, inclusiv:** | **435,9** |
| 1) | Cheltuieli privind serviciile de locațiune | 201,5 |
| 2) | Cheltuieli de birotică și privind securitatea muncii | 19,9 |
| 3) | Cheltuieli pentru procurarea mijloacelor fixe | 52,0 |
| 4) | Cheltuieli privind serviciile de Internet | 11,8 |
| 5) | Cheltuieli pentru întreținerea paginii web a Consiliului | 30,0 |
| 6) | Cheltuieli aferente întreținerii programului informațional „E-Lex” | 10,0 |
| 7) | Cheltuieli privind serviciile bancare | 9,2 |
| 8) | Cheltuieli aferente întreținerii programului informațional „Soft-Contabil” | 12,0 |
| 9) | Cheltuieli aferente formării profesionale și deplasărilor în interes de serviciu | 40,0 |
| 10) | Cheltuieli pentru servicii juridice și asistență juridică | 40,0 |
| 11) | Cheltuieli aferente organizării examenului pentru obținerea calificării profesionale de auditor | 9,5 |
| **III.** | **Modificarea soldului de mijloace băneşti** | **716,2** |
| **1.** | **Sold de mijloace băneşti la începutul perioadei** | 1 480,6 |
| **2.** | **Sold de mijloace băneşti la sfîrşitul perioadei** | 764,4 |